కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
మెగాస్టార్ మెరుపులు.. హీరోయిన్ల తళుకులు.. బిగ్ బాస్ ఫినాలే అదరహో!!
‘బిగ్ బాస్’ సీజన్ 3 గ్రాండ్ ఫినాలేకు మెగాస్టార్ చిరంజీవి చీఫ్ గెస్ట్‌గా రాబోతున్నారు. ఆయనతో పాటు మరో ఇద్దరు హీరోయిన్లు ఫినాలేలో భాగం కానున్నారు. స్టేజ్ పెర్ఫార్మెన్స్‌లతో ప్రేక్షకులను ఉర్రూతలూగించనున్నారు.
Samayam Telugu | Updated:
Oct 28, 2019, 09:48PM IST
తెలుగు బుల్లితెర ప్రేక్షకులను ఎంతగానో అలరిస్తోన్న ‘బిగ్ బాస్’ సీజన్ 3 చివరి దశకు చేరుకుంది. ఇంకో ఆరు రోజుల్లో షో ముగియనుంది. ‘బిగ్ బాస్ 3’ విజేత ఎవరో ఈ ఆదివారం తెలిసిపోనుంది. అయితే, ఫినాలేలో విజేత ఎవరో తెలియడం మాత్రమే కాదు.. అంతకు మించి వినోదాన్ని ప్రేక్షకులకు అందించనున్నట్లు తాజాగా అందిన సమాచారం.
ఇండస్ట్రీ వర్గాల నుంచి వచ్చిన తాజా సమాచారం మేరకు.. గ్రాండ్ ఫినాలేలో మెగాస్టార్ చిరంజీవి ముఖ్య అతిథిగా పాల్గొననున్నారు. హోస్ట్ నాగార్జునతో కలిసి గ్రాండ్ ఫినాలేలో గెస్ట్ అప్పీరియన్స్ ఇవ్వబోతున్నారట మెగాస్టార్. అంతేకాదు, ‘బిగ్ బాస్ 3’ విజేతకు చిరంజీవి చేతుల మీదుగా టైటిల్‌ను అందజేయనున్నట్లు తెలుస్తోంది. దీనితో పాటు, హీరోయిన్లు అంజలి, నిధి అగర్వాల్ స్టేజ్ పెర్ఫార్మెన్సులు ఫైనల్‌ ఎపిసోడ్‌లో ప్రత్యేక ఆకర్షణగా నిలవనున్నట్లు సమాచారం.